„Se pregateste ceva de care presedintele stie, l-am vazut abatut”. Senator PNL, scenariu negru: „Cu Tariceanu interimar la Cotroceni se vor rezolva toate astea”

Senatorul PNL Daniel Fenechiu avertizeaza ca liderii PSD si ALDE ar putea pregati o suspendare din functie a presedintelui Klaus Iohannis.

Fenechiu afirma ca presedintele ar putea sa aiba cunostinta de aceste planuri.

„De Ziua Nationala a Romaniei l-am perceput pe Presedinte destul de abatut…Sau poate extrem de preocupat…Atat in prima parte a zilei-la Parada de la Arcul de Triumf, cat si in seara asta – la receptia data la Palatul Cotroceni, unde Presedintele a stat putin, dupa care s-a retras…

In mesajul dat romanilor, de Ziua Nationala, Presedintele a punctat ferm ca progresul Romaniei depinde de o justitie independenta, de o economie stabila si de continuarea luptei anticoruptie si a aratat ca cei care vorbesc de statul paralel sunt acea parte a clasei politice care nu vrea sa inteleaga ca Justitia nu mai poate fi folosita in interes propriu…Un mesaj clar, rostit cu fermitate, centrat pe reafirmarea necesitatii continuarii parcursului euro-atlantic al Romaniei!

Personal, cred ca preocuparea sau tristetea Presedintelui este determinata de o ingrijorare concreta…Probabil de planurile PSD-ALDE..Aducerea de catre PSD a cateva zeci de autocare de militanti la Parada si cantonarea lor grupata in fata sediului ALDE, lipsa lui Dragnea si Tariceanu de la Parada, lipsa liderilor, ministrilor si parlamentarilor PSD si ALDE de la Cotroceni- au fost prezenti doar ministrul Teodor Melescanu si Eugen Teodorovici, ma fac sa cred ca se pregateste ceva de care Presedintele stie…N-ar fi exclus sa fie vorba de o incercare de suspendare a Presedintelui, la sfarsit de an, pentru ca Dragnea&Tariceanu sa poata promulga modificarile la legile Justitiei si coduri, sa-i schimbe pe Lazar si Kovesi si, de ce nu, sa scape de Tudose- care se pare ca ii incurca din ce in ce mai mult…Ori toate acestea s-ar putea rezolva in interimatul la presedintie al lui Tariceanu…Sper sa gresesc….

Si, sa nu uitam ca legea gratierii se afla la camera decizionala…

PS. Suspendarea o decide Parlamentul, unde PSD-ALDE au majoritate…Pana cand romanii, chemati la referendum, voteaza impotriva demiterii, Dragnea si Tariceanu pot da gratierea, legile Justitiei, codurile, ii pot schimba pe Lazar si Kovesi si il pot demite si pe Tudose…Nu uitati ca CCR e cam a lor….Si, cand se intoarce Iohannis, va trebui sa lucreze la toate nivelele cu oamenii lui Dragnea si Tariceanu…Pot numi si sef la SIE, sa incerce sa-l schimbe pe Hellvig-aici e mai greu dar nu imposibil…Sa nu uitam ca Dragnea stie ca timpul nu curge in favoarea lui…Cercetarea penala Teldrum avanseaza, dosarul de instanta asemenea…Tudose se intareste pe zi ce trece..Iar Lazar si Kovesi nu dau semne ca ar vrea sa-i devina prieteni…”, a scris Daniel Fenechiu pe Facebook.

Presedintele Romaniei, Klaus Iohannis, a declarat vineri, la receptia oferita cu ocazia Zilei Nationale, ca unii politicieni inventeaza scenarii despre „un alt fel de stat” si nu stie cui folosesc aceste „fictiuni”, insa si-a exprimat convingerea ca nu viitorului Romaniei.

„Mi-as fi dorit ca in ultimul an, cu atat mai mult cu cat este anul premergator Centenarului, sa fi vazut o mai mare preocupare a decidentilor politici pentru consolidarea democratiei in tara noastra a independentei Justitiei si pentru intarirea practicilor de guvernare in beneficiul tuturor romanilor, nu al unor grupuri. Vedem in schimb o mare preocupare pentru identificarea unor teme paralele cu asteptarile romanilor si cu interesele strategice pe termen lung ale tarii noastre. De teama Justitiei si a statului de drept, unii inventeaza scenarii despre un alt fel de stat. Nu stiu cui pot folosi aceste fictiuni, dar sunt convins ca viitorului Romaniei nu”, a sustinut Iohannis.

Presedintele a subliniat ca Romania se afla in fata unor alegeri fundamentale despre viitor.

„Astazi ne aflam din nou in fata unor alegeri fundamentale pentru viitorul nostru. Continuam cu mai multa consecventa pe drumul care, cu eforturi si de multe ori cu sacrificii, ne-am inscris de un deceniu, sau facem pasi inapoi si riscam sa ne intoarcem in trecut? Nu putem cladi nimic durabil pentru urmatorul secol daca nu punem la temelie acele valori care si-au dovedit soliditatea in a genera cu adevarat o viata mai buna pentru oameni. Din aceasta perspectiva, lectiile istoriei sunt astazi mai evidente ca oricand. O societate libera, in care oricine are sansa de a-si urma vocatia, in care fiecare cetatean poate trai in siguranta avand o viata prospera si garantia ca drepturile ii sunt respectate, este o societate din care reflexele autoritariste de orice fel sunt eliminate”, a afirmat presedintele.

Iti place aktual24.ro? Urmareste fluxul de stiri aktual24.ro si pe Facebook

O noua experienta cu AK-24. Descarca aplicatia Aktual24 din App Store pentru iPhone si din Google Play pentru Android.

Comentarii: